偈頌三十首  其一六
作者：釋印肅
朝代：宋

paragraphs: 自從達解本心光，陳見解者希相許。
今蒙大士墜名香，妙明寂照揮倫楮。
清風匝地意何窮，自這賢儒誰伴侶。
自傷嗟，憑誰語，若問吾男歸何處。
普菴達本不曾生，水月空花無實據。
不離當處常湛然，覓即知君不可取。
此靈都是祖宗因，因果歷然隨誰聚。
如今依舊復來生，何必自迷求解注。
今古誰曾得久長，唯有法身鎮常住。
不消追拔與看經，三界唯心須了義。